《解连环》
清代·周之琦

驿尘三辅。向邮亭系马，晚钟敲雨。看荒垣、几日清秋，恰疏柳当雨，暗牵离绪。

半枕浮生，问短梦、今宵何处。任吟笺香冷，画浊泪深，归思难赋。

滹沱去程记否。料重寻往迹，爪印非故。尽思量、南走邯郸，盼漳水铜台，旧乡云树。

唤客山灵，又相约、明朝西去。寄愁心、雁飞雁落，夜长自语。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。